Държавен вестник, бр. 23, 2007 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  23
лицата, упражняващи дейност в категоризира-
ни туристически обекти, от държавните и об-
щинските органи и туристическите сдружения,
която те са длъжни да предоставят.
Г л а в а  ч е т в ъ р т а
ТУРИСТИЧЕСКА ИНФОРМАЦИЯ
Чл. 21. (1) Туристическата информация е
изградена от свързани информационни бази
данни за туристическия ресурс на територията
на съответната община в Република България.
(2) Туристическата информация е организи-
рана в единна електронна система, която под-
държа национална база данни.
Чл. 22. Туристическата информация е струк-
турирана в 4 раздела:
1. раздел I “Обща информация за община”
съдържа следните информационни единици и
подраздели:
а) административни данни за администра-
тивно-териториалната единица:
аа) географско положение;
бб) площ;
вв) население;
гг) селища в състава на административната
единица;
б) икономическа информация;
в) демографска информация;
2. раздел II “Туристически ресурси” съдържа
следните информационни единици и подраздели:
а) природни ресурси:
аа) релеф;
бб) климат;
вв) води;
гг) биоразнообразие;
дд) защитени територии;
б) културни ресурси:
аа) паметници на културата—движими и
недвижими;
бб) културни ландшафти (пейзажи);
вв) “живо” наследство;
гг) традиционни занаяти;
дд) фолклорно-обреден календар;
в) антропогенни ресурси:
аа) културни институти и културно-просвет-
ни институти;
бб) културни организации;
вв) училища по култура и изкуства;
3. раздел III “Инфраструктура със значение
за туризма” съдържа следните информационни
подраздели:
а) техническа инфраструктура: В и К, тран-
спортна мрежа, енергийна мрежа, съобщител-
на мрежа;
б) комуникации;
в) здравно обслужване;
г) образователни учреждения;
д) спортни бази;
е) обществени обекти за отдих и развле-
чения;
ж) финансови услуги;
з) пазарна инфраструктура;
и) обществен ред и сигурност;
4. раздел IV “Туристически услуги и атрак-
ция”.
Чл. 23. Кметовете на общини чрез своята
администрация или чрез делегиране на прово-
мощия на туристическите информационни цен-
трове и туристическите сдружения организи-
рат набирането и своевременното актуализи-
ране на информацията по чл. 21.
Г л а в а  п е т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 24. За неизпълнение на задълженията за
предоставяне на информация по ЕСТИ се нала-
гат глоби и имуществени санкции по чл. 84 ЗТ.
Чл. 25. За неизпълнение на задължението за
заявяване за отразяване на настъпила промяна
във вписаните в НТР обстоятелства се налагат
глоби и имуществени санкции по чл. 85 ЗТ.
Чл. 26. За неизпълнение на задължение по
наредбата се налагат глоби и имуществени санк-
ции по чл. 86а ЗТ.
Чл. 27. Установяването на нарушенията, из-
даването, обжалването и изпълнението на на-
казателните постановления се извършват по
реда на чл. 87 ЗТ.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Резидент” е гражданин на страната, в
която се събира статистическа информация.
2. “Нерезидент” е гражданин на друга стра-
на, който посещава дадената страна, за която се
събира статистическа информация.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Единната система за туристическа ин-
формация се създава като единна база данни
в срок до 6 месеца от влизането в сила на на-
редбата.
§ 3. В срока по § 2 създадените към предсе-
дателя на ДАТ и към кметовете на общини
регистри се привеждат в съответствие с изиск-
ванията на наредбата.
§ 4. Наредбата се приема на основание чл. 63
от Закона за туризма.
§ 5. Наредбата въвежда Директива 95/57/ЕО
на Съвета от 23 ноември 1995 г. относно съби-
рането на статистическа информация в област-
та на туризма.
§ 6. Указания по прилагането на наредбата
дава председателят на Държавната агенция по
туризъм.
§ 7. Наредбата влиза в сила от деня на обна-
родването є в “Държавен вестник”.